Fadéla M'rabet

Fadéla M'rabet (12 Aprili 1935 – 14 Mei 2025) alikuwa mwandishi, mwalimu na mwanaharakati wa haki za wanawake kutoka Algeria.

 Maisha na Kazi 
M'rabet alizaliwa huko Skikda tarehe 12 Aprili 1935 akakulia Constantine. Familia yake ilikuwa ya dini ya Kiislamu, na baba yake alifanya kazi katika kituo cha redio cha serikali. M'rabet alihudhuria Chuo Kikuu cha Algiers ambako alipata shahada yake, na baadaye alisoma katika chuo kikuu cha Strasbourg ambako alikamilisha shahada ya uzamivu katika biolojia.https://www.dictionnaire-creatrices.com/fiche-fadela-mrabet/www.dictionnaire-creatrices.com. Dictionnaire créatrices.

Baada ya chuo kikuu, M'rabet alifanya kazi kama mwalimu kabla ya kujiunga na kituo cha redio pamoja na baba yake ambako aliendesha kipindi cha wanawake. Kazi yake pale ilimpa msukumo wa kuandika vitabu vyake vya kwanza La Femme algérienne na Les algérienneshttps://www.persee.fr/doc/remmm_0035-1474_1967_num_4_1_974. Alijulikana kama mwanaharakati mashuhuri wa haki za wanawake nchini Algeria. Kwa sababu ya msimamo wake, alifutwa kazi na kuhamia Ufaransa ambako aliendelea kufanya kazi kama mhadhiri.https://information.tv5monde.com/afrique/entretien-avec-lecrivaine-algerienne-fadela-mrabet-22170https://www.afrik.com/l-enfance-singuliere-de-fadela-m-rabet

Tarehe 14 Mei 2025, alifariki akiwa na umri wa miaka 90.https://journals.openedition.org/studifrancesi/36796

 Orodha ya vitabu vilivyoandikwa 
 La Femme algérienne, 1965
 Les algériennes, 1967
 L'Algérie des illusions, 1973
 Une femme d'ici et d'ailleurs, 2005
 Une enfance singulière : récit, 2009
 Le muezzin aux yeux bleus, 2013
 Une poussière d'étoiles, 2014
 Le bonheur d'être Algérien, 2019

 Marejeo 

Jamii:Waliofariki 2025
Jamii:Waliozaliwa 1935
Jamii:Wanaharakati wa Algeria
Jamii:Wanawake wa Algeria
Jamii:Waandishi wa Algeria